《野步》
宋代·王令

久撄末俗喧，脱就绿野静。
方随巾屦便，那暇宾客命。
林红落春衰，草绿争夏盛。
时从老农语，久伫行子听。
谓言劳苦後，各以闲暇庆。
时逢瓶盎酒，亦有肴核称。
喧嘲忽无次，歌唱仍相咏。
酒阑纷起坐，白发忽两凭。
儿乘旁树嬉，牛卧前篱瞑。
予方困俗累，爱此近天性。
何当从之归，买舍与相并。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。